Vielä ehtii saada influenssa- ja koronarokotuksen – viimeiset rokotusajat varattavissa

Influenssan ja koronan tehosteannosten rokotukset ovat vielä hetken aikaa käynnissä. Hyvinvointiasemilla rokotetaan vain ajanvarauksella.

Ensisijaisesti toivotaan ajan varaamista Oma Ekhvassa digitaalisen ajanvarauksen kautta. (Linkki digitaalisen ajanvarauksen ohjeeseen.)

Ajanvarauksen voi tehdä myös puhelimitse numerosta 05 352 2079. Rokotuspuhelin palvelee arkisin klo 9–12 vielä 5.12. asti, jonka jälkeen puhelin sulkeutuu. Sähköinen ajanvaraus palvelee myös rokotuspuhelimen sulkeutumisen jälkeen.

Palvelupäällikkö Eija-Liisa Vikström kertoo, että rokotusten kysyntä on ollut vilkasta:
– Mikäli lähimmällä hyvinvointiasemalla ei ole enää varattavissa rokotusaikaa, ajan voi varata toiselle hyvinvointiasemalle. Kaikki hyvinvointiasemat ovat eteläkarjalaisten käytössä riippumatta kotiosoitteesta ja kunnasta.

Tänä syksynä influenssarokotteen kohderyhmiä ovat

65 vuotta täyttäneet ja sitä vanhemmat

6kk – alle 7-vuotiaat lapset

raskaana olevat

sairauden tai hoidon vuoksi vakavalle influenssalle alttiit henkilöt

vakavalle influenssalle alttiiden henkilöiden lähipiiri

varusmiespalveluksensa aloittavat miehet ja vapaaehtoisen asepalveluksen aloittavat naiset

sosiaali- ja terveydenhuollon sekä lääkehuollon henkilöstö, joka osallistuu potilaiden ja asiakkaiden välittömään hoitoon tai huoltoon.

Koronarokotteiden tehosteannosten kohderyhmät

Syksyn 2025 koronarokotteiden tehosteannosten kohderyhmä poikkeaa edellisvuosista. Suositus perustuu Terveyden ja hyvinvoinnin laitoksen (THL:n) analyyseihin ja kansalliseen tutkimukseen.

Tänä syksynä koronarokotteen tehosteannoksen kohderyhmiä ovat:

75 vuotta täyttäneet

hoivakodeissa tai säännöllisessä järjestetyssä kotihoidossa olevat henkilöt sekä omaishoidettavat iäkkäät henkilöt

kaikenikäiset voimakkaasti immuunipuutteiset

18 vuotta täyttäneet, joilla on kaksi tai useampi vakavan koronataudin riskiä lisäävää sairautta.

Jos on sairastanut laboratoriovarmennetun tai kotitestillä todennetun koronan viimeisen 6 kuukauden aikana, suojan kannalta ei tarvitse ottaa tehosteannosta tällä kaudella.

Lisätietoa koronarokotuksista THL:n sivuilta: Koronarokotteet – THL

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi, (perusterveydenhuolto, hyvinvointiasemat)

Aikaisemmat rokotustiedotteet:

24.11.2025 Tarkista, kuulutko koronan tehosteannoksen kohderyhmään - Etelä-Karjalan hyvinvointialue

17.11.2025 Rokotuksiin valmistautumisohjeet

5.11.2025 Influenssa- ja koronarokotukset syksyllä 2025 – Etelä-Karjalan hyvinvointialue